ଭୁବନେଶ୍ୱର,ନଭେମ୍ବର ୦୧(ଲୋକାଲ ୱାୟର) ରାଜଧାନୀ ଭୁବନେଶ୍ୱରରେ ଅକ୍ଟୋବର ୨ ତାରିଖରୁ ଲାଗୁ ହୋଇଥିବା ପଲିଥିନ୍ କଟକଣାକୁ ଆଜିଠାରୁ କଡ଼ାକଡ଼ି ଲାଗୁ କରାଯାଇଛି ଏବଂ ଏହାକୁ ଉଲ୍ଲଂଘନ କଲେ ଜେଲ୍ ଓ ଜରିମାନା ଭୋଗିବାକୁ ପଡ଼ିବ ବୋଲି ଭୁବନେଶ୍ୱର ମହାନଗର ନିଗମର ଜଣେ ବରିଷ୍ଠ ଅଧିକାରୀ ସୂଚନା ଦେଇଛନ୍ତି ।
ବୁଧବାର କର୍ପୋରେସନ ବୈଠକରେ ପଲିଥିନ୍ କଟକଣା ଉଲ୍ଲଂଘନକାରୀଙ୍କ ପାଇଁ ଜରିମାନାର ପରିମାଣ ଧାର୍ଯ୍ୟ କରାଯାଇ ରାଜଧାନୀରେ ତାହାକୁ ତକ୍ରାଳ ଲାଗୁ କରାଯାଇଛି । କେହି ନିଜ ଘରେ ପଲିଥିନ ବ୍ୟବହାର କରୁଥିବା ନଜରକୁ ଆସିଲେ ୨ଶହ ଟଙ୍କା ଜରିମାନା ଗଣିବେ । ତେବେ ସେ ନ ଚେତିଲେ ପରେ ଏହି ପରିମାଣ କ୍ରମେ ୫ ଶହ ଟଙ୍କା, ୧ ହଜାର ଟଙ୍କାକୁ ବଢ଼ିବା ସହ ଶେଷରେ ଫୌଜଦାରୀ ମାମଲା ମଧ୍ୟ ହେବ ।
ମିଠା, ସ୍ନାକ୍ସ, ଫାଷ୍ଟଫୁଡ୍, ଆଇସକ୍ରିମ୍ ଦୋକାନୀ, ସମସ୍ତ ଉଠାଦୋକାନୀ, ଆଖୁରସ, ଜୁସ୍, ପରିବା ଦୋକାନୀ, ମାଂସ ଦୋକାନୀ ଓ ଘରେ ବ୍ୟବହୃତ ସମସ୍ତ ଶିଳ୍ପସାମଗ୍ରୀ ଦୋକାନୀ ପଲିଥିନ୍/ପ୍ଲାଷ୍ଟିକ୍ ସାମଗ୍ରୀ ବ୍ୟବହାର କରୁଥିଲେ ପ୍ରଥମ ଥର ୫୦୦ଟଙ୍କା ଜରିମାନା ଦେବେ । ଏଥିରେ ନ ଚେତିଲେ କ୍ରମେ ୧ ହଜାର, ୨ ହଜାର ଟଙ୍କା ଜରିମାନା ସହ ଫୌଜଦାରୀ ମାମଲା ଓ ଟ୍ରେଡ ଲାଇସେନ୍ସ ବାତିଲର ଦଣ୍ଡ ବ୍ୟବସ୍ଥା କରାଯାଇଛି ।
ରେଷ୍ଟୁରାଣ୍ଟ ପଲିଥିନ ବ୍ୟବହାର କରୁଥିବା ପ୍ରଥମ ଥର ନଜରକୁ ଆସିଲେ ୧ ହଜାର ଟଙ୍କା ଜରିମାନା ଏବଂ ଦ୍ୱିତୀୟ ଓ ତୃତୀୟ ଥର ଧରାପଡ଼ିଲେ ୨ ହଜାର ଓ ୫ ହଜାର ଟଙ୍କା ଜରିମାନା ଦେବେ । ଏହାପରେ ଫୌଜଦାରୀ ମାମଲା ନିଶ୍ଚିତ । ଏକ, ଦୁଇ ଓ ତିନି ତାରକା ହୋଟେଲ ପ୍ରଥମ ଥର ପାଇଁ ୨ ହଜାର, ଦ୍ୱିତୀୟ ଥର ପାଇଁ ୧୦ ହଜାର ଓ ତୃତୀୟ ଥର ପାଇଁ ୫୦ହଜାର ଟଙ୍କା ଜରିମାନା ଦେବେ । ସେହିପରି ପାଞ୍ଚ ତାରକା ହୋଟେଲ ପାଇଁ ଅଢ଼େଇ ହଜାର, ୧୨ହଜାର ୫୦୦ ଓ ୬୨ହଜାର ୫୦୦ ଟଙ୍କା ଜରିମାନାର ବ୍ୟବସ୍ଥା ରହିଛି । ଏପରିକି ଜେଲ୍ ସହ ଟ୍ରେଡ୍ ଲାଇସେନ୍ସ ବାତିଲ ମଧ୍ୟ ହେବ ।
କ୍ଷୁଦ୍ର ଓ ମଧ୍ୟମ ଶିଳ୍ପସଂସ୍ଥାଙ୍କ ପାଇଁ ୨ ହଜାର, ୧୦ହଜାର ଓ ୫୦ହଜାର ଟଙ୍କା ଜରିମାନା ରଖାଯାଇଛି । ସ୍କୁଲ, କଲେଜ୍, ଧାର୍ମିକ ଅନୁଷ୍ଠାନ, ସରକାରୀ ଓ ବେସରକାରୀ ସଂସ୍ଥା ମଧ୍ୟ ସମାନ ଜରିମାନା ଦେବେ । ଶିଳ୍ପସଂସ୍ଥାଙ୍କ ଶିଳ୍ପ ଲାଇସେନ୍ସ ମଧ୍ୟ ବାତିଲ କରାଯିବ ବୋଲି ବିଏମସିର ଅଧିକାରୀ କହିଛନ୍ତି ।
ପଲିଥିନ୍ କଟକଣାକୁ କଡ଼ାକଡ଼ି କରିବାକୁ ବିଏମସିର ସ୍ୱତନ୍ତ୍ର ସ୍କାଡ୍ ଆଜିଠାରୁ ସହରରର ବିଭିନ୍ନ ସ୍ଥାନ, ବ୍ୟବସାୟ ସଂସ୍ଥାରେ ଚଢ଼ାଉ କରିବେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
